
^  TAAVETTI  MÖTTÖ,  Ylä-Harjun  isäntä 
J  ANNIKKI,  hänen  tyttärensä 

EEVA  RÖMPÖTTI,  Ala-Harjun  emäntä 
^  EERO,  hänen  poikansa 

RASIM-KÖNNI,  pelimanni 

Talkooväkeä 


Tekijän  huomautus. 

Laulut  ovat,  yhtä  poikkeusta  lukuunottamatta,  ote- 
tut Heikki  Klemetin  pienestä  vihkosesta:  Valittuja 
Kansanlauluja  Etelä-Pohjanmaalta.  Vihko  1.  Julaistut 
Etelä-Pohjalaisen  ylioppilasosakunnan  toimesta  ja  kus- 
tannuksella. 

Tähän  näytelmään  sopivia  suomalaisia  kansan- 
tansseja, täydellisine  harjoitusohjeineen  ja  nuotteineen, 
on  runsas  valikoima  Anni  Collanin  toimittamassa  teok- 
sessa ..Suomalainen  Kisapirtti"  (3  vihkoa). 


Oikealla  Ylä-  ja  vasemmalla  Ala-Harjun  talo.  Kes- 
kellä avara  pihamaa,  jonka  halkaisee  aita.  Taustalla 
aita  ja  kaksi  veräjää. 

TAAVETTI:  (Seisoo  kuistilla,  kun  Annikki 
tulee  suuri  kahvipannu  kädessä  kylältä  päin).  Kas 
vaan!  Vai  lainasivat?  No  kyllä  tuo  riittää, 
vaikka  onkin  yhdeksän  talkoomiestä.  Älä  nyt 
vaan  pane  liikaa  papuja.  Sikuri  maistaa 
myöskin  hyvältä. 

ANNIKKI:  No,  mutta  isä!  Täytyyhän 
heille  toki  antaa  kunnollista,  kun  ovat  lei- 
kanneet koko  pellon  suon  takaa. 

TAAVETTI:  Kuka  sanoo,  että  se  ei  ole 
kunnollista,  vaikka  siinä  on  jonkunverran 
sikuria?  Ja  saavathan  sitten  tanssiakin.  Olen 
tilannut  Rasin-  Konnin  soittamaan.  Se  on 
huokea  ja  hyvä  pelimanni.  Hiukan  viinaa 
kahvikuppiin  ja  viisikymmentä  penniä. 

ANNIKKI:  Mutta  kahvit  pitää  myös- 
kin nila  hvvät. 

TAAVETTI:  Onpa  kuin  kuulisin  äitivai- 
naasi puhuvan.  Kaikki  pitää  olla  niin  riimaa, 
kuin  ei  huonompikin  tekisi  asiaa.  Ihan  kuin 
äitivainaasi. 

ANNIKKI:  Ja  silloin  tulikin  väkeä 
enemmän  taikoihin  kuin  nyt,  Olenpa  varma 
siitä,   että   Eevalla   tuolla  on  enemmän  kuin 

meillä.  Mutta  miksi  pitikin  sinun  laittaa  tal- 
koot juuri  silloin  kuin  hänkin. 

TAAVETTI:  Ja  pitäisikö  minun  ehkä 
kysyä  lupaa  häneltä,  milloin  minä  saan  pitää 
talkoita  ? 

ANNIKKI:  Eipä  juuri  sitäkään,  mutta 
miksi  jo  kolmatta  vuotta  osutat  ne  aina  sa- 
moiksi päiviksi  kuin  Eeva  ? 

TAAVETTI:  (Kiivastuen).  Eeva  ja  yhä  Eeva! 
Pidätkö  sinäkin  Eevan  puolta,  vaikka  me  nyt 
ollaan  kuusi  vuotta  sen  kanssa  riidelty  siitä 
laidunmaasta  Holtinpohjassa  ? 

ANNIKKI:  Kaikki  sanovat,  että  se  lai- 
dunmaa on  teidän  yhteisenne,  mutta  te  vaan 
riitelette  siitä  ja  kumpikin  tahtoo  sitä  omak- 
seen. No,  riidelkää  sitten,  riidelkää  vaan, 
vaikka  .  .  .  (On  purskahtamaisillaan  itkuun). 

TAAVETTI:  Niin  riidelläänkin  niin  kau- 
van  kun  minä  vaan  tässä  isäntänä  olen,  Älä 
piipitä  siinä !  Kyllä  minä  ymmärrän,  ei  mi- 
nun pääni  paperista  ole,  että  sinä  vaan  sitä 
Eevan  Eeroa  .  .  .  Suus  kiinni!  Sitä  et  saa, 
sen  olen  jo  sanonut  tuhat  kertaa  ja  sanonpa 
sen  vielä  monasti. 

ANNIKKI:    Enhän  minä  .  .  . 

TAAVETTI:  Suus  kiinni!  kuulitko?  Me- 
ne iieu  tupaan  ja  laita  kahvit  valmiiksi,  kun 
käväsen  katsomassa,  miten  se  leikkuu  sujuu. 
(Annikki  menee  tupaan.  Taavetti  pellolle  päin. 
Kun  hän  kiipee  veräjän  yli,  tulee  Eeva  oman  ve- 
räjänsä yli.  Seisten  lyhyen  hetken  kumpikin  verä* 
j ällään,  katselevat  he  toisiaan  hyvin  vihaisesti.) 

EEVA:  (Tulee  kiulu  kourassa  ja  aikoo  men- 
nä tupa  an,  kun  Eero  vikkelästi  hyppää  veräjän  yli.) 
No,  onko  pelto  jo  leikattu? 

EEKO:   Kohta  on. 

EEVA:  On  sekin  laitaa,  kun  tuo  Taavetti 
aina  koittaa  tehdä  meille  harmia.  Tänäkin 
vuonna  se  osutti  omat  talkoonsa  samaksi 
päiväksi  kuin  meidän. 

EEEO:  Vähätpä  siitä.  Saammehan  tans- 
sia ilmaisen  musiikin  mukaan.  On  kutsu- 
nut  tänne  Rasin-Könnin. 

EEVA:  Vai  taas  sen  Rasin-Könnin.  Kyllä 
se  suosii  juomaveikkokaan. 

EEKO:  Eipä  se  meitä  liikuta.  Ja  kohta 
täällä  saadaan  hyvät  tanssit  ja  sitten  äitikin 
saa  unohtaa  sen  laidunriidan  ja  minä  otan 
äidin  näin  vaan  {pyörähyttää  äitiään)  ja  vien 
tanssiin. 

EEVA:  Ettäs  rohkenet  pilkata  vanhaa 
ihmistä!  Minä  en  tanssi  Taavetin  pillin  mu- 
kaan, vaikka  se  oUsi  Rasin-Könnin  suussa. 
Mene  matkoihisi!  Kyllä  minä  tiedän,  mikä 
sinut  tekee  iloiseksi,  mutta  älä  nuolase  en- 
nenkuin tipahtaa.  Niin  kauvan  kuin  tämä 
mummo  kintuillaan  pysyy,  niin  et  sinä  An- 
nikkia saa,  sen  vannon.  Ja  muista  se.  Nyt 
minulla  ci  ole  aikaa,  täytyy  keittää  kahvia 
talkooväelle  ja  siihen  ei  panna  sikuria  niin- 
kuin tuossa  talossa,  sillä  hyvä  talkoomies  on 
hyvän  kahvin  väärtti.  (Menee.) 

EEKO:  Se  kirottu  laidunriita,  se  turme- 
lee kaikki !  Vuosikausia  tässä  nyt  vaan  mul- 
koillaan tuon  aidan  yli,  kuin  tiikerit  häkistä, 
ja  niin  sitä  näyttää  jatkuvan  yhä  eteenkin- 
päin.  (Annikki  tulee  tuvasta.)  Kas  Annikki!  Hit- 
to vie  sitä  tyttöä!  Ei  uskoisi  Taavetin  sie- 
meneksi. 


s 

Laulaa:  (Kansanlauluja  Etelä-Pohjanmaalta I.  siv.  4.) 

Ei  kukaan  puhu  puolestani, 
vaan  jokainen  kaataa. 
Ne  panisivat,  jos  saisivat 
mun  alemmaksi  maata. 

Ja  voi  kun  saisin  takaisin 

sen  ajan,  jonka  elin, 

jos  saisin  nähdä  sen  vanhan  kullan 

jota  minä  rakastelin. 

ANNIKKI:     Ja  kuka  on  se  vanha  kulta? 

EEEO:  Tiedäthän  sinä  sen!  Kun  nuo 
vanhukset  yhä  riitelevät,  niin  sinusta  kohta 
tulee  niin  vanha  kuin  Metusalemi. 

ANNIKjKI:  (Nauraa)  No,  no,  ei  vielä  S 
Mutta  jos  niikseen  on,  niin  osaan  minäkin 
veisata  surullista. 

Laulaa:  (Kansanlauluja  Etelä- Pohjanmaalta  1.  siv. 5.) 

Eikä  ne  haavan  lehdet  lakkaa 
tuulella  huiskumasta, 
eikä  lakkaa  vanha  kulta 
mielehen  muistumasta 

Sinä  pidät  musta  ja  minä  pidän  susta 
ia  ero  piti  tulla  meistä. 
Eikä  mun  silmäni  kesken  kuiva 
surun  kyyneleistä. 

EEKO:  No,  no,  Annikki!  Eihän  meistä 
vielä  ole  tuliui  eroa,  vaikka  yhtyminenkin 
näyttää  siirtyvän  tuonnemmaksi.  Voi,  voi 
sitä  riitaa  siitä  laidunmaasta! 

ANNIKKI:  Ta  vaikka  sekin  riita  lop- 
puisi, niin  kyllä  ne  keksivät  uusia.  Isä  on 
niin  kova,  että  ei  se  anna  perään.  Mutta  on- 

han  meillä  vielä  aikaa  odotella.  (On  lähestynyt 
aitaa,  samoin  Eero.) 

EEKO:  On  kyllä,  mutta  se  menee  niin 
hukkaan  tällä  tavalla.  Ojennapa  kätesi  ai- 
dan yli,  että  saan  sitä  hiukkasen  hvväillä. 
(Annikki  ojentaa  hänelle  kätensä.)  Ja  kun  riita 
alkoi,  niin  panivat  tähän  tämän  aidan,  ettei 
toinen  tulisi  toisen  maalle.  Nyt  ne  kukin 
kuistiltaan  saavat  katsella  sitä  ja  muistella 
riidan  alkua. 

ANNIKKI:  Se  sinun  äitisikin  tuli  niin 
vakavaksi,  kun  isäsi  kuoli.  Taitaa  olla  huo- 
lissaan talostaan, 

EEEO:  Siinäpä  se.  Nyt  se  on  kaikesta 
niin  huolissaan,  ettei  saa  rauhaa  yölläkään 
Anna  tänne  toinenkin  kätesi  ja  tule  vielä 
hiukan  likemmäksi. 

ANNIKKI;  Tulisin  vaikka  aidan  ylikin, 
mutta  on  niin  paljon  hommaa  näistä  tal- 
koista. 

RASI:  (Keski-ikäinen,  velttoselkäinen,  sirisil- 
mäinen  ja  likanaamainen,  kainalossa  harmonikka. 
Tulee  ja  katselee  nuorten  meininkiä.  Hänen  kas- 
vonsa ovat  yhtäkkiä  tulleet  ilmehikkäiksi  ja  näkyy 
kärsivän  nähdessään  Annikin  Eeroa  lähellä.  Itsek- 
seen.) Annikki  ja  Eero!  Soma  pari.  Niin  ne 
muut  löytävät  kainaloisensa,  toista  se  on  mi- 
nun. Mutta  kukapa  huolisi  minusta,  puoli- 
hullusta  pelimannista.  Taitavat  luulla  minua 
muuksi  kuin  mieheksi.  Se  on  hittoa  se, 
mutta  kyllä  minä  senkin  kestän ! 


Laulaa:  (Kansanlauluja  Etelä-Eohjanmaalta  I.  siv.  6). 

Ei  m  ulia  ole  vasituista  heilaa 
ja  nyt  on  syksyn  puoli. 
En  ole  löynny  rensselilikkaa 
ja  rentusta  en  huoli. 

Sinä  pidit  musta  ja  minä  pidän  susta 
ja  mikä  meille  eron  teki  ? 
Sinä   menit  muille  ja  minä  päästin  muita 
ja  niin  tuli  ero  heti. 

EEKO:  Kas  vaan  Rasia!  Päivää!  Nyt 
on  vissiin  hyvät  tienestit,  kun  saat  juosta  tal- 
koista taikoihin. 

KASI:  Onhan  se  niinkuin  yhtä  juhlimis- 
ta, sanoi  iänis,  kun  metsästysaika  aikoi. 

ANNIKKI:  Ettäkö  Rasi  on  kuin  ajettu 
jänis  ? 

EASI:  No  ei  paljoa  parempikaan,  tiedät- 
tehän sen  itse.  Kesät  talvet  talosta  taloon, 
häistä  hautajaisiin  ja  taas  takaisin.  Mutta 
menetteleehän  sekin  kun  siihen  tottuu,  sanoi 
rotta  myrkkyä. 

EEEÖ  :  (Lähestyy  tuttavallisesti  Rasia.)  Eihän 
Rasi  nyt  vaan  sano  mitään  siitä  vanhuksille, 
että  me  täällä  vähän  Annikin  kanssa.... 

EASI:  Mitä  se  minua  liikuttaa,  minä 
olen  nähnyt  paljon,  sanoi  torninvartija. 

EEEO:  Ei  muuten,  mutta  kun  ne  ilman- 
kin ovat  ihan  kovasti  meidän  yhtymistä  vas- 
taan, niin  voisivat  ruveta  kovin  julmasti  nuus- 
kimaan meitä.  Ja  sitten  tästä  tulisi  vielä  pa- 
hempi olo. 

EASI:  Mutta  miksette  mene  yhteen? 
Miksette  keksi  jotain  keinoa? 

EEEO:    Mitä  keinoa  ? 

EASI:  No  vaikka  mitä,  kunhan  se  tep- 
sii, sanoi  Aapeli  apteekkarille. 

ANNIKKI:  Kun  Rasi  on  niin  viisas, 
niin  ehkä  se  keksii  meille  jotain? 

RASI:  Rasi  on  niin  paljon  maantietä 
mitannut,  että  Rasi  kyllä  tietää  enemmän 
kuin  kirkonkylän  kirjuri.  Pitääkö  teille  jotain 
keksiä  ?  Hyvä  on,  sanoi  vanki  rautoja !  Mutta 
mitä  maksatte?  Minä  olen  niin  hiton  köyhä, 
ettei  minulla  ole  muuta  kuin  rahaa  ja  sitä 
on  markka  kolmekymmentäkuusi  penniä,  ja 
niistä  on  markka  Pörrin  Jukan  tekemä  ja 
nyt  se  kuittaa  sitä  västingissä. 

EERO :  Sano  vaan  mitä  tahdot,  kyllä  saat. 
ANNIKKI:  Annan  minäkin  puolestani. 
RASI:  No  kunhan  mietin,  niin  sanon. 
EERO:  Annapa  nyt  se  hyvä  neuvo  pian 
RASI:  Ei  hätää,  ei  hätää!  Tulkaapa 
tänne  hiukan  syrjään,  niin  neuvon.  (Rasi  kuis- 
kailee heille  jotain.) 

EERO:   Ei  se  auta. 

RASI:    No  ole  sitten  koettelematta. 

ANNIKKI:  Mutta  minäpä  luulen,  että 
se  auttaa. 

EERO:    Ehkä  sentään. 

RASI:  Auttaa  varmaan.  Tehkää  nyt  ihan 
niinkuin  sanoin,  niin  minä  pidän  huolen  lo- 
pusta, sanoi  lääkäri  papille.  Kas  tuolla  jo  tu- 
lee Eeva.  Tietääkö  se,  että  täällä  kohta  tulet 
musiikkia? 

EERO:  Tietää,  tietää,  mene  nyt  vaan  pii- 
loon, niin  alotetaan. 

RASI:  Onneks  olkoon,  sanoi  täi  tora- 
kalle. (Menee  nurkantaa  piiloon.) 

EEVA:  (Tulee  ja  seisahtuu  kuistille  kuunte- 
lemaan Annikin  ja  Eeron  puhelua.) 

EERO:    (On  puhuvinaan  hyvin  vihoissaan.)  Ja 

sinä  Annikki,  sinä  et  häikäile,  kun  mielistelet 
kylän  nuoria  miehiä. 

ANNIKKI :  Huihai!  Miksi  en  sitä  teki- 
si, sinusta  en  minä  huoli,  vaikka  minulle 
tuupattaisi  ja  sanottaisi  hyvä  Annikki,  ota 
nyt  Eero  se  on  niin  hyvä  poika.  Kuulitko 
minä  en  sinusta  huoli  nyt  enkä  vasta,  se 
saadaan  nähdä.  Tuommoinen  rähjys!  Hyi 
sentään.  (Menee  tupaan.) 

EEVA:  (Hetken  vihasta  mykkänä.)  Se  ty- 
tön viikari!  Että  se  uskaltaa!  Hän  ei  huoli 
Eerosta?  Sepä  saadaan  nähdä.  Kuka  on  täs- 
sä juossut  lapsesta  saakka  Eeron  kintereillä? 
Mutta  sen  minä  sanon,  että  hänen  täytyy 
huolia  minun  Eerostani,  sillä  parempaa  poi- 
kaa ei  ole  maan  päällä!  Ja  vaikka  Taavetti 
olisi  kuinka  kiukuissaan,  niin  sen  pitää  niin 
käymän.  Eero.  mitä  siinä  muljottelet,  senkin 
heittiö?  Annat  tyttölapsen  haukkua  sinut 
suut  silmät  täyteen,  olet  sinäkin  mies.  Mene 
heti  kutsumaan  talkooväki  kahville  ja  pidä 
huoli  siitä,  että  Annikki  katuu  sanojaan. 
(Eero  menee  kiireesti  pellolle  päin.) 

RASI:  (Tulee  soitellen  harmonikkaansa,) 
Päivää,  päivää  emäntä  kulta,  jonka  suusta 
valuu  niin  makeat  sanat. 

EEVA:  Kuulitko  mitä  sanoin?  Eikö  se 
muka  ollut  paikallaan? 

RASI:    Paikallaan  kuin  pappi  päivällisillä. 

EEVA:  Kuulitko  myöskin,  kuinka  Annik- 
ki soimasi  Eeroa? 

RASI:  Soimasiko  Annikki  Eeroa?  Vaik- 
ka luonnollistahan  se  on.  Ei  Taavettikaan 
Eeroa  ylistele.  joka  tapauksessa  ei  se  huoli 
vävykseen. 


13 


EEVA:  Vai  ei  huoli,  vai  ei  huoli?  Kaik- 
kea sitä  saakin  kuulla.  Sepä  saadaan  vielä 
nähdä ! 

EASI:    Taitaa  jäädä  näkemättä. 
EEVA:     Häh?  Näkemättä?    Se  saadaan 
nähdä ! 

KASI:    Tahtoisiko  Eeva  sen  sitten  nähdä? 

EEVA:  Jos  ei  muun  puolesta,  niin  olisi- 
han Ivsti  nähdä  Taavetin  harmia,  kun  Annik- 
ki rukoilee  Eeroa  omakseen. 

EASI:  No  mitäs  Eeva  maksaa  minulle, 
jos  minä  sen  niin  laitan,  että  niistä  tulee 
pari?  Minä  osaan  kaiken  maailman  taikatc  ni- 
put. Minä  olen  ulkopitäjillä  saarnannut  niin, 
että  akat  ovat  ulvoneet  ja  maksaneet  hyvät 
kolehdit,  niin  että  pitäisihän  sitä  sitten  tä- 
mänkaltaisesta hommasta  jotain  saada.  Vai 
saako  siitä  vaan  potkun? 

EEVA:'    Ei   siitä    sitä   Saa.   mutta  kyllä 
minä       maksan     vaikka       sata  markkaa, 
jos  Rasi  sen  ihmeen  tekee  ja    oikein  suutut 
taa  Ta ^vetin. 

EASI:  No,  venta  holl  sit!  Antaapa  olla, 
kyllä  minä  sen  teen. 

EEVA:  Nyt  ne  taitavat  jo  kohta  tulla, 
täytyy  vilkaista  joko  kahvi  kiehuu.  (Menee 
tupaan)  R&XM-i 

EASI:  (Nauraa  itsekseen,  eitä  hytkyy.  Istuu 
kivelle  ja  vetää  harmonikastaan  pari  villiä  säveltä.) 

EEEO :  [Hiipii  varovasti  nurkan  takaa.)  Se 
menee  hyvin'!  Olet  sinä  Rasi  aika  mestari! 

EASI:  Mutta  en  suutari.  Älä  vielä  iloit- 
se, vielä  on  asia  kesken.  Ahaa,  tuolta  tulee 
Annikki  ja  tuolta  Taavetti!    Voi  sinuas,  sinä 

taivaallinen  manna,  kun  tulet  sopivaan  aikaani 
Nyt  sama  leikki  uudestaan.  (Juoksee  piiloon.) 
(Taavetti  kuulee  tullessaan  seuraavan  riidan.) 

ANNIKKI:  No,  mutta  Eero,  kuinka 
voit  noin  pahasti  sanoa? 

EEKO:  Senkin  tyttöviikari !  Ettes  ym- 
märrä, että  minä  en  ale  niitä  miehiä,  jotka 
menevät  noin  vaan  kenen  kanssa  tahansa. 
Taavetin  tytär!  Onko  kuultu  mokomaa!  Kun 
minä  sanon,  että  minä  en  sinusta  huoli,  niin 
en  huoli,  vaikka  Taavetti  sanoisi  mitä  tahan- 
sa! Eikä  äitinikään  huolisi. 

ANNIKKI:  Enhän  minä  sinusta  väittä- 
kään, ole  vaan  ominesi! 

EEKO:  Niin  olenkin,  sillä  tästä  pojasta 
ei  tule  Taavetille  vävyä!  (Menee  kiireesti  verä- 
jän vii  veltolle  päin.) 

TAAVETTI:  {Pui  nyrkkiään  hänelle.)  Vai 
sinä  et  huoli  minun  tytöstäni,  sinä  senkin 
vekara!  Onko  kuultu  ennen  sellaista?  Minun 
tyttäreni  ei  kelpaisi  kelle  vaan?  Sen  täytyy 
kelvata,  niin  totta  kun  olen  Taavetti  Möttö, 
Yläharjun  perintötilan  isäntä  ja  omistaja. 
Annikki,  mene  paikalla  tupaan  ja  pane  kahvi 
pöydälle!  Väki  on  tulossa.  Ethän  vaan  unoh- 
tanut sikuria? 

ANNIKKI:       En,  en,  kyllä  minä  menen. 

KASI:  Päivää,  herra  rusthollari!  Anta- 
koon peltosi  sadannen  jyvän  ja  poikikoon 
lehmäsi  vaan  lehmävasikoita  ja  sikasi  saa- 
koon porsaita  tiukaupalla. 

TAAVETTI:  Päivää,  päivää,  vaikka  ilta- 
han jo  onkin  ja  suututtaa  niin  tuhattulimai- 
sesti. 

KASI:  Se  ei  ole  terveellistä,  sanoi  kettu 
rautojaan.  Mikä  nyt  sapettaa? 

TAAVETTI:  Mikäkö  sapettaa?  Etkö  täs- 
sä ole  harmia  aamusta  iltaan,  kun  on  saanut 
tuollaisia  naapureita?  Hyi  hitto!  Tuollaisia 
naapureita,  jotka  luulevat  olevansa  jotakin 
ihmeellistä,  eivätkä  ole  sen  kummallisempia 
ihmisiä  kuin  muutkaan,  vaikka  heillä  on  nel- 
jä miestä   enemmän   talkoissa   kuin  minulla. 

KASI:  Niin  se  on  täällä  matoisessa 
maailmassa,  että  toinen  on  toistaan  ylpeäm- 
pi, mutta  kyllä  se  tasaantuu  taivaassa. 

TAAVETTI:  Ja  tuo  Eevan  Eero  sanoi, 
että  hän  ei  huoli  Annikista,  mutta  kyllä  mi- 
nä panen  sen  huolimaan. 

KASI:      Tai  minä. 
TAAVETTI:  Sinä? 

KASI:  Niin  juuri  minä,  herra  Rasin- 
Könni,  luotolampilaisten  hovimusikantti. 

TAAVETTI:  Ja  mitä'  voit  sinä  tehdä 
tässä  «siassa? 

RASI:  Suuria. 

TAAVETTI:    Älä  puhu  pieniä. 
KASI:    Suuriahan  minä  puhun.  Maksat- 
ko   minulle       sata     markkaa,     niin  Uyllä 
minä  panen  asiat  oorninkiin,  niin  että  pauk- 
kuu ? 

TAAVETTI:  Maksan  seitsemänkymmen- 
täviisi.  Se  riittää,  jos  saa  Eerosta  ja  An- 
nikista parin,  sillä  sen  täytyy  tapahtua,  kun 
minä  sen  vaadin. 

RASI:  Asia  on  hyvin  vaikea.  Ei  se  mene 
alle  yhdeksääkymmentä. 

TAAVETTI:    Saat  kahdeksankymmentä. 

KASI:  Ei  penniäkään  alle  yhdeksän. 
Nämä  ovat  sydämenasioita,  ne  maksavat  ra- 
haa. 

TAAVETTI:  No,  olkoon  menneeksi,  mut- 
ta  sen  pitää  tulia  pian  selväksi,  sillä  minua 
sapettaa  niin  hitosti. 

RASI:  Se  tulee  tapahtumaan,  sanoi  hiiri 
maailmanloppua. 

EEVA  :  (Tulee  kuistille  ja  katselee  kädellään 
varjostaen   pellolle  päin). 

EERO:  (Tulee  veräjän  yli).  Nyt  ne  tulevat, 
onko  kaikki  valmiina  ? 

EEVA:    On,  tulkoot  vaan. 

RASI:  ja  sitten  me  pannaan  tulomarssi 
kuin  kuvernöörille.  (Alkaa  soittaa  harmonikalla 
marssia.  Annikki  tu'ee  myöskin  ulos  ja  kaikki  me- 
nevät veräjälle  ja  katselevat  tulijoita,  joilla  on  sir- 
pit kädessä). 

Talkoomiehet  laulavat  tullessaan:  (Kansanlauluja 
Eielä-Pohjunmaalta  1.  siv.  13). 

Laurilan  Aleksin  harmoonipeli 
se  hopialta  hohtaa, 
kun  maaherra  passin  kirjoittaa, 
niin  lähtiä  täytyy  kohta. 

RASI:  Mutta  minäpä  en  olekaan  mikään 
Laurilan  Aleksi,  vaan  Rasin  Könni  ja  minun 
passini  'on  vielä  täällä  pitäjässä. 

EERO:  Mitä  te  sitten  Laurilan  Aleksista 
laulatte,  iaulökaa  se  Rasin  Konnin  laulu: 

(Väkijoukko  laulaa.  Sama  sävel.) 

Rasin-Könni  se  harmoonipelillä 
talkoojuhlissa  soittaa, 
likkoja  turhaa  riiailee 
sekä  hentuksi  saada  koittaa. 

RASI:  Ohhoh,  se  on  vale|  Jos  Rasi  riiaa 
kylän  minä,  niin  siitä  ei  paljon  hiiaa,  että  se 
tytön  viekin,  vaikka  se  kuka  liekin. 

EERO:      Kas  vaan,  taisi  tulla  runo. 

RASI:    Vaikka  kaksi,  jos  soimaatte. 

£L,V  A  :  (Tuo  kahvipannun  ja  kuppeja  kuistille, 
Samoin  Annikki  omalle  puolelleen  ja  talkooväki 
hajaantuu  kahteen  ryhmään).  Minä  tässä  tuon 
kahvin  kuistille,  nrn  on  enemmän  tilaa.  Kii- 
toksia nyt  vaan  vaivasta  niin  miehille  kuiu 
naisille. 

TAAVETTI:  Tulkaapa  tänne  likemmäksi 
kuistia,  Annikki  täällä  on  keittänyt  kahvit 
ja  sitten  alkaa  tanssi.  Rasi  kyliä  soittaa  mu- 
siikkia. 

RASI  :  Kyllä  minä  soitan,  että  kuuluu 
ympäri  tämän  läänin. 

EERO:  No,  hyvät  vieraat,  ottakaa  nyt 
muorin  Kahvia,  sillä  meidän  muori  on  koko 
mestari  kahvinkeitossa. 

RASI:  Pankaa  kiireesti  kahvi  poskeenne, 
sillä  nyt  minä  „peiaan  ylös"  niinkuin  pappi- 
lan mamsselit  sanovat.  Kas  noin,  älkää  silti 
polttako  suutanne,  sillä  iltaa  kestää  yöhön  ja 
yötä  aamuun  asti.  Ja  kun  aurinko  nousee 
huomenna  veripunaisena  Harjasalon  takaaf 
niin  höyrytköön  vielä  tuvasta  tanssivien  hen- 
ki ja  haihtukoon  aamun  usvaan. 

EEVA:  Vielä  toinen  kuppi!  Vai  ei  heti? 
No  tanssikaa  sitten,  koska  Rasi  komentaa. 

RASI:  Nyt  se  alkaa,  sanoi  tukkipoika 
jäidenlähtöä.    Passpoo !   Minä  soitan. 

(Väki  kiipeää  veräjöiden  yli  tanhualle  tanssimaan. 
Tähän  voidaan  sovittaa  joku  sopiva  kansantanssi). 

RASI:  Kas  noin,  niin  sitä  pitää  tanssia  ! 
Ensin  päiväsirppi  kädessä  ja  sitten  ilta-heila 
kainalossa.  (Salaa  Annikille).  Joko  minä  rä- 
jähytän. 

ANNIKKI:    Minkä  niin? 

RASI:    Sen  sinun  kihlauksesi. 
ANNIKKI:    Mutta  minua  niin  peloittaa, 
että  isä  sittenkin  suuttuu. 

RASI:    Ole  huoleti!    (Menee    aidan  luo). 
Eero,  tule  lähemmä,  (huiskaa).  Joko  minä  rä- 
jähytän  ?  I/Vvv^mT 
EEKO:    Anna  paukkua  vaan. 

RASI :  No  kuulkaa  sitten  ,"*1iyvä  kylän- 
väki ja  rakkaat  talkoolaiset,  että  tänään  on 
täällä  tapahtunut  suuji  ihme,  sillä  kaksi 
nuorta  ihmistä  jjvat  vanhempainsa  kiivaista 
kehoituksista  päättäneet  mennä  kristilliseen 
avioliittoon. 

TAAVETTI.  (Salaa  Rasille.)  Mitä  sinä  hö- 
piset? Ei  suinkaan  se  asia  ole  valmis,  ethän 
ole  tehnyt  sille  mitään? 

RASI:  Liikuttaako  se  sinua,  jos  minä 
noidun? 

EEVA:  (Ehättää  aidan  luo.)  2i  suinkaan 
Rasi  tarkoittane  Eeroa?  Ei  se  ole  mahdol- 
lista? 

RASI:  Mikä  on  ihmiselle  mahdotonta? 
Eikö  Eeva  tiedä,  että  ulkomailla  jo  ihmiset 
lentävätkin  kuin  varikset,  metiäiset  ja  muut 
kauniit  linnut? 

EEVA:    Mutta  kuitenkin? 

TAAVETTI:    Älä  puhele  tyhmyyksiä! 

RASI:  En,  minun  sanani  vuotavat  vii- 
sautta. Kuulkaa  siis,  hyvät  vieraat,  että  tä- 
nään  me  vietetään  kihlajaisia!    Eero  ja  An- 

nikki  ovat  päättäneet  ruveta  talosille.  Ja  hy- 
vä se  onkiri,  tuo  hiton  aita  saadaan  pois, 
niin  päästään  oikein  sakissa  tanssimaan  tässä 
keskellä  pihamaata.  (Potkaisee  aidan  kumoon 
ja  kylän  pojat  kantavat  kiireesti  sen  pois.) 

EEVA:  (Rasille)  Mutta  mitä  Taavetti  nyt 
sanoo  ? 

TAAVETTI:  (Nykii  Rasin  syrjään.)  Mutta 
mitä  Eeva  nyt  sanoo  ? 

EASI:  Tule  lähemmäksi  Eevaa  ja  anna 
kiltisti  kättä.  Noin!  Nyt  ei  enään  saa  rii- 
dellä, sillä,  nämät  talot  kuuluvat  yhteen,  sa- 
moin se  laidunmaa. 

TAAVETTI:  (Antaa  nolona  kättä  Eevalle.) 
Sovitaan  pois. 

EEVA:  Kyllähän  minä  .  .  .  (Pyyhkii  sil- 
miään.) 

EERO  :  (Ottaa  Annikkia  kädestä.)  Tule  tän- 
ne äidm  luo.  (Kaikki  kättelevät  vaiti.) 

EEVA:  (Itkun  sekaisella  ilolla.)  Voi,  voi  sitä 
Rasia,  kyilä  se  osaa! 

RASI:  Mitä  Rasi  ei  osaisi  tehdä  rahan 
vuoksi  r"  Muuten  on  Eeva  nyt  minulle  mak- 
sava sata  ja  Taavetti  yhdeksänkymmentä  m^'K. 
kaa. 

EEVA:    Kyllä  minä  maksan. 

TAAVETTI:    Ja  minä  myös. 

ANNIKKI:  Mutta  mitäs  *<e  ollaan 
velkaa  ? 

EERO:     Niin,  se  on  totrd  se? 

RASI:  Te,  te  olette  velkaa  .  .  .  sen  .  .  . 
että  .  ,  .  saan  joskus  .  talvella,  kun  olen 
vii  uissani,  lämmitellä  tavassanne.  (Haikeasti.) 
Ja  katsella  Annikkia! 

EEROJA  ANNIKKI:  (Taputtava  häntä  o  u 
kapäälle,)  Sen  saat  vissisti.  Ja  paljon  muu- 
takin ! 

EEVA:  Oikein  minua  naurattaa,  kuinka 
helposti  se  Rasi  osasi  hommata  Eerolle  vai- 
mon ! 

TAAVETTI:  Eipäs  osaa  hankkia  sitä  it- 
selleen. 

RASI:  Mitä  m-inä  eukolla  teen!  'Minä 
olen  pelimanni  ja  minulla  on  ollut  henttuja 
tusinoittain,  mutta  missä  lienevät  nyt!  (Ojen- 
tautuu suoraksi  ja  silloin  näkyy,  että  hän  nuoruu- 
dessaan on  ollut  komea  mies.  Juoksee  Taavetin 
kuistiUe  harmonikkoineen.)  Hyvät  vieraat,  nuo 
tuolla  sanovat  että  Rasi  on  tehnyt  Eerosta 
ja  Annista  parin  ja  ihmettelevät,  miksi  hän 
ei   ole  vaimoa  itselleen  hankkinut,  mutta  .  . 

(Laulaa  harmonikan  säestyksellä.  Tunnettu  säVel.) 

Ja  talo  oli  koria  ja  likka  oli  soria 

ja  molemmat  ma  olisin  saanut. 

Sitä  hommas  pappa  ja  sitä  hommas  mamma, 

mut  minä  kun  en  rakastanut. 

Ja.  nyt,  hyvät  vieraat,  nyt  tanssitaan  se 
Rasn?"Könnin  uusin  polska,  jota  ei  kukaan 
ennen  ole  kuullut.    Heivaan!    Nyt  se  alkaa! 

(Rasi  soiiiaa'  kansa  tanssii  tällä  kertaa  jonkun 
mut,in  kansantanssin  pihamaalla.) 

Esirippu  hiljaa  alas. 

